Ontsnapte verdagte se vryheid kortgeknip
Die gevaarlike verdagte wat verlede Maandag iewers tussen die landdroshof in Pretoria-Noord en die tronk verdwyn het, is Saterdag laatmiddag weer aangekeer.
Erik oplaas bo in Europese gholfreeks
Suid-Afrika se Erik van Rooyen het Sondag in Gotenburg, Swede, sy eerste toernooi in die Europese reeks gewen toe hy die Skandinawiese Ope met een hou voor Matthew Fitzpatrick van Engeland beklink het.
Stokes Engelse se held in sege oor Aussies
’n Onoorwonne kolfbeurt van 131 deur Ben Stokes het Engeland Sondag gehelp om die derde toets in die Reeks om die As op dramatiese wyse op Headingley met een paaltjie te wen. Interessante feite oor water en jou liggaam
JY LEES NOU Interessante feite oor water en jou liggaam
Meeste ma’s maan gereeld hul kinders om eerder water as soet koeldrank te drink en as die vetrolletjies begin dreig drink ons sommer self ook ‘n ekstra glas of twee. Maar watter rol presies speel water in jou liggaam? Hier’s ‘n paar interessante feite.
Altesaam 75 persent van jou liggaam is water.
Detoks is belangrik wanneer jy dieet en water is belangrik vir die detoksifikasieproses. Dit los afvalstowwe op en vervoer dit na jou niere, van waar dit deur jou urine uitgeskei word, verduidelik Andrea Jenkins, ’n voedingsterapeut van Kaapstad.
Drink ’n glas water 30 minute voor ete, want dit sal jou minder honger laat voel en jou kilojoule-inname verlaag. Maar moenie water drink terwyl jy eet nie, want dit verdun die ensieme in jou maag wat die kos moet afbreek.
Water los minerale en voedingstowwe op sodat jou liggaam dit kan absorbeer, sê Lisa Raleigh, ’n leefstyl- en gesondheidskenner.
Drink koue water; jou liggaam gebruik energie om dit dan warmer te maak.
Twee liter water kan jou metabolisme met 30 persent verhoog, sê Lisa. As jy genoeg water drink, voel jy versadig en eet jy minder, wat beteken jy verloor gewig.
Eet kos met ’n hoë waterinhoud, soos sop, slaai en vrugte, beveel Lisa aan. Dit bevat minder kilojoules.
Selluliet word veroorsaak deur die opbou van gifstowwe weens onderaktiewe limfkliere. Water stimuleer die limfkliere en help so om gifstowwe te verwyder en selluliet te voorkom en verminder.
Wanneer jy dors voel, is jou liggaam klaar effens ontwater.
Jy kan tot vyf dae sonder water oorleef.
Die meeste kraanwater is net so gesond as gebottelde water, en laasgenoemde is baie keer net gefiltreerde kraanwater. Plastiekbottels laat estrogeen in die water vry, sê Andrea; daarom is dit beter om jou eie bottel van glas of vlekvrye staal te gebruik.
Hoeveel water is genoeg vir ma?
Agt glase water per dag is die ideaal vir die deursneemens, meen Andrea.
Lisa meen jy moet een glas (250 ml) water per 10 kg liggaamsgewig drink.
As jy meer spesifiek wil wees, kan jy die volgende formule gebruik om uit te werk hoeveel liter water jy per dag moet drink:
Mans: Gewig (kg) x 0,023 = liter water
Vroue: Gewig (kg) x 0,020 = liter water
Vir elke kafeïendrankie of glas alkohol wat jy drink, moet jy drie ekstra glase water drink, sê Andrea.
Die waarde van water
Verlig die las op die niere en lewer deur afvalprodukte weg te spoel.
Bevogtig weefsel van die mond, oë en neus.
Beskerm organe en weefsel.
Hou gewrigte soepel.
Los voedingstowwe op en stel dit aan die liggaam beskikbaar.
Vervoer voedingstowwe en suurstof na selle.
As jy oefen…
Drink ’n paar uur voor jou oefensessie twee glase water ekstra.
Drink nog ’n glas ’n halfuur voor jy begin oefen.
Drink ’n glas water vir elke kwartier wat jy oefen.
Weeg jouself voor en direk ná ’n oefensessie om te bepaal hoeveel water jy ná die tyd moet aanvul, sê Lisa. Drink ’n halwe liter water vir elke halwe kilogram wat jy verloor het.